اذاعه البرنامج الثقافى هى اذاعه مصريه ابتدت ارسالها من القاهره فى 5 مايو 1957 باسم "البرنامج الثانى" لتكون قناه مختصه بالشأن الثقافى, و بيرجع الفضل فى تأسيسها الى سعد لبيب. ابتدت الاذاعه ارسالها بتلات ساعات من البث مساء كل يوم من الساعه تسعه للساعه حداشر و اتزودو أربع ساعات يوميا, من تمانيه مساء لنص الليل, بعدين اتزود البث على مراحل حتى وصلت دلوقتى اتناشر ساعه يوميا, من تلاته مساءً لتلاته من صباح اليوم التانى, بيتقدم خلالها برامج بتتنوع بين برامج شعر و قصه قصيره و نقد و تحليل و فترات مفتوحه و برامج موسيقيه و برامج مقرؤه 5 دقائق يوميه. حاليا بتبث الاذاعه برامجها على موجه اف. ام. 91.5 و كمان على القناه الصوتيه المصاحبه لقناه النيل للمعلومات على نيلسات.